
ДО
АДВ. ИВАН ДИМИТРОВ
ПРЕДСЕДАТЕЛ НА ОБС-РАЗЛОГ
ОБЩИНСКИ СЪВЕТ-РАЗЛОГ

ДОКЛАД
от
От инж. Красимир Герчев –  Кмет на Oбщина Разлог


Относно: Утвърждаване на самостоятелни и слети от два класа маломерни паралелки в общинските училища за учебната 2026/2027 година
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,
Във връзка с предстоящата организация на учебната 2026/2027 година, изготвянето и съгласуването на Списък образец №1, както и определянето на броя на паралелките и групите и броя на учениците в тях, съгласно изискванията на чл. 69, ал. 2 и ал. 3 от Наредбата за финансирането на институциите в системата на предучилищното и училищното образование, е необходимо Общински съвет – Разлог да се произнесе относно съществуването на самостоятелни и слети от два класа паралелки с брой ученици под минимално изискуемия в общинските училища на територията на общината.
По данни на директорите на училищата, за учебната 2026/2027 година ще функционират следните маломерни и слети паралелки:
· ОУ „Неофит Рилски“ – с. Горно Драглище – 3 самостоятелни маломерни и 2 слети паралелки от два класа;
· ОУ „Св. св. Кирил и Методий“ – с. Бачево – 7 самостоятелни маломерни паралелки;
· ОУ „Братя Миладинови“ – с. Елешница – 7 самостоятелни маломерни паралелки;
· НУ „Св. св. Кирил и Методий“ – гр. Разлог – 3 самостоятелни маломерни паралелки;
· ОУ „Св. Паисий Хилендарски“ – с. Баня – 3 самостоятелни маломерни паралелки.
На основание чл. 21, ал. 1, т. 23, предложение първо и чл. 21, ал. 2 от ЗМСМА, във връзка с чл. 69, ал. 1, 2 и 3 от Наредбата за финансирането на институциите в системата на предучилищното и училищното образование,
ПРЕДЛАГАМ:
Общински съвет – Разлог да вземе следното
РЕШЕНИЕ:

Утвърждава съществуването на самостоятелни маломерни и слети от два класа маломерни паралелки за учебната 2026/2027 година в следните училища:
· ОУ „Неофит Рилски“ – с. Горно Драглище – 3 самостоятелни маломерни и 2 слети паралелки;
· ОУ „Св. св. Кирил и Методий“ – с. Бачево – 7 самостоятелни маломерни паралелки;
· ОУ „Братя Миладинови“ – с. Елешница – 7 самостоятелни маломерни паралелки;
· НУ „Св. св. Кирил и Методий“ – гр. Разлог – 3 самостоятелни маломерни паралелки;
· ОУ „Св. Паисий Хилендарски“ – с. Баня – 3 самостоятелни маломерни паралелки.
[bookmark: _GoBack]Мотиви:
Решението се приема на основание чл. 21, ал. 1, т. 23, предложение първо и чл. 21, ал. 2 от ЗМСМА, във връзка с чл. 69, ал. 1, 2 и 3 от Наредбата за финансирането на институциите в системата на предучилищното и училищното образование, като са взети предвид следните документи:
· Докладна записка с вх. № 67 00-75/29.06.2026 г. от Сашо Радков Александров – директор на ОУ „Неофит Рилски“, с. Горно Драглище;
· Докладна записка с вх. № 67 00-72/26.06.2026 г. от Соня Лазарова Кулинчева – директор на ОУ „Св. св. Кирил и Методий“, с. Бачево;
· Докладна записка с вх. № 67 00-74/29.06.2026 г. от Лидия Стефанова Кърпачева – директор на ОУ „Братя Миладинови“, с. Елешница;
· Докладна записка с вх. № 67 00-69/19.06.2026 г. от Костадин Василев Кулин – директор на НУ „Св. св. Кирил и Методий“, гр. Разлог;
· Докладна записка от Борислав Георгиев Груев – директор на ОУ „Св. Паисий Хилендарски“, с. Баня.


С уважение,
Инж. Красимир Герчев
Кмет на Община Разлог


Съгласувал: 
Елена Тумбева  – гл. юрисконсулт

Изготвил: 
Ася Цуцуманова - старши специалист, Дирекция „СДОКСТ“

